**LUKUVUOSISUUNNITELMA**

|  |  |
| --- | --- |
| **KOULU**  Temmeksen koulu | **LUKUVUOSI**  **2022-2023** |
|
| **PÄIVÄYS**  9.8.2022 |  |

|  |  |
| --- | --- |
| **LUKUVUODEN TYÖAIKA** | |
| **syyslukukausi**  **10.8.2022-22.12.2022** | **kevätlukukausi**  **9.1. - 3.6.2023** |
|
| **Lomat ja vapaapäivät** | |
| Syysloma (vko 43) 24.10 - 28.10.2022  Itsenäisyyspäivä 5.-6.12.2022  Joululoma 23.12.2022-8.1.2023  Talviloma (vko 10) 6.3.- 10.3.2023  Pääsiäinen 7.4. - 10.4.2023  Vappu 1.5.2023  Helatorstai 18.5.2023 |  |

|  |
| --- |
| **KOULUTYÖN YLEINEN JÄRJESTÄMINEN** |
| **Jaksotus**  ei jaksotusta |
|
| **Oppitunnit ja tauot**  Oppituntien alkamis- ja päättymisajat:  klo 8.30 - 9.15, välitunti 9.15 - 9.30  klo 9.45 - 10.15, ruokailu ja välitunti klo 10.15 - 10.45  klo 10.45 - 11.30, välitunti klo 11.30 - 11.45  klo 11.45 - 12.30, välitunti klo 12.30 - 12.45  klo 12.45 - 13.30, välitunti klo 13.30 - 13.45  klo 13.45 - 14.30 |
|
| **Ruokailu**  Ruokailu klo 10.05 - 10.30 ja välitunti klo 10.30-10.45.  Kouluruoka valmistetaan Kuulammen koulun keittiöllä, josta se kuljetetaan kouluumme.  Ruoka jaetaan 1-2 luokan oppilaille. 3-6 luokat oppilaat voivat ottaa ruuan itse. Opettajat ja koulunkäynninohjaajat valvovat ruokailua ja ohjaavat oppilaita hyviin ruokailutapoihin. Oppilaat toimivat ruokajärjestäjinä: pyyhkivät pöydät ja vievät luokan ruokakärryn keittiölle.  Mikäli lapsella on erityisruokavalio, koulun keittiölle pitää toimittaa siitä lääkärintodistus. Huoltajan täytyy myös täyttää erityisruokavaliolomake ja toimittaa se koulun keittiölle.  Välipala  Välipalaan on oikeus sellaisilla oppilailla, joilla ruokailun loppumisesta koulun loppumiseen on enemmän kuin kolme tuntia. Välipalana tarjotaan näkkileipää ja vettä. Oppilaat voivat tuoda myös oman välipalan: hedelmä, leipä tms. terveellinen välipala. |
|
| **Todistukset ja arviointikeskustelut** |
| 2. ja 4. luokan väliarviointi toteutetaan tammikuussa oppilaan kehityskeskusteluna oppilaan, vanhemman ja luokanopettajan kanssa.  5.-6. luokan väliarviointi on numeroarviointi.  4. - 6. luokan keväällä oppilaat saavat numeroarvioinnin.  Itsearviointia ja vertaisarviointia harjoitellaan lukuvuoden aikana. Oppilaat arvioivat erityisesti työskentelytaitojensa kehittymistä vuosiluokittain ikätasonsa mukaisesti.  Kehityskeskusteluissa painotetaan laaja-alaisen oppimisen taitojen kehittymistä. |
| **Valinnaisaineet** |
| Temmeksen koululla 4. luokan valinnaisaineita lukuvuonna 2022-2023 ovat liikunta ja kuvaamataito. 6. luokan valinnaisaine on liikunta.  Kaikkia valinnaisaineita on yksi vuosiviikkotunti. |
| **Kasvun ja oppimisen tuki** |
| Oppilaan kasvua ja oppimista tuetaan arjen koulutyössä esimerkiksi ryhmien joustavalla jakamisella, eriyttämällä opetusta tai osa-aikaisella erityisopetuksella sekä koulunkäynninohjaajien työskentelyllä luokissa.  Erityisopettaja voi antaa osa-aikaista erityisopetusta esimerkiksi lukemiseen, kirjoittamiseen ja matematiikkaan liittyvissä vaikeuksissa.  Yleisen, tehostetun ja erityisen tuen tarkoituksena on taata oppilaille mahdollisuus oppivelvollisuuden suorittamiseen hänen omien edellytystensä mukaisesti .  Tehostettu tuki  Kun oppilas tarvitsee opiskelussaan säännöllisempää, laajempaa tai muutoin tehokkaampaa tukea, tuen tarvetta arvioidaan moniammatillisesti ja tarvittaessa oppilas saa tehostettua tukea. Tällöin oppilaalle laaditaan oppimissuunnitelma yhteistyössä huoltajien, opettajien ja muiden kuntouttavien tahojen kanssa. Tuen tarvetta ja vaikuttavuutta seurataan suunnitelmallisesti.  Erityinen tuki  Jos oppilas tarvitsee jatkuvasti paljon tukea opiskelussaan ja koulunkäynnissään, hänelle voidaan tehdä päätös erityisestä tuesta. Päätöksessä määritellään oppilaan tarvitsema tuki. Hänelle voidaan myös tarvittaessa määritellä yksilölliset tavoitteet johonkin tai kaikkiin oppiaineisiin. Päätöksen erityisen tuen aloittamisesta tekee sivistys- ja hyvinvointijohtaja pedagogisen selvityksen ja tarvittaessa asiantuntijalausunnon perusteella. Päätöstä valmisteltaessa huoltajaa kuullaan asiassa.  Erityisen tuen piirissä olevilla oppilailla on useimmiten kotiluokkana perusopetusryhmä ja opiskelua tuetaan suunnitelmallisesti erityisopetuksella ja muilla tukitoimilla. Oppilaalle laaditaan henkilökohtainen opetuksen järjestämistä koskeva suunnitelma (HOJKS), jossa määritellään tuen käytännön toteutus sekä henkilökohtaiset tavoitteet erityisen tuen päätöksen mukaisesti. Yksilöllisten oppimäärien mukaan opiskelevan oppilaan todistukseen merkitään tähdellä ne oppiaineet, jotka on arvioitu yksilöllisten tavoitteiden mukaisesti. |
| **Opetuksen järjestämiseen liittyvät muut toimet** |
| Oppilaalla voi olla odotustunti koulupäivän lopussa. Odotustunnille on järjestetty koulun kerho tai koulunkäynninohjaaja valvoo. 3. - 4. luokan kuljetusoppilaiden odotustunti on klo 13.30-14.30 keskiviikkona.    Opetus- ja kulttuuriministeriö ja Terveyden ja hyvinvoinnin laitos ovat päivittäneet koulutuksen järjestäjille ja oppilaitoksille koronaepidemiaan liittyvää ohjeistusta. Jatkossakin tärkeintä on ehkäistä taudin tarttumista, huolehtia hyvästä hygieniasta, välttää tarpeettomia lähikontakteja sekä järjestää tilat tavallista väljemmin. Kouluun ei saa tulla hengitystieinfektio-oireisena ennen kuin mahdollinen koronavirustartunta on suljettu pois testeillä. Tarkoituksena on ehkäistä koronaviruksen leviämistä, lieventää siitä koituvia haittoja, turvata perusopetuslain mukaisen opetuksen turvallinen järjestäminen sekä varmistaa oppilaan oikeus saada opetusta.  Tyrnävän kunnassa poikkeuksellisten opetusjärjestelyiden käytännön toteutuksesta päättää sivistys- ja hyvinvointilautakunta. Poikkeuksellisten opetusjärjestelyiden aikana opetusta voidaan järjestää osittain tai kokonaan muuna kuin lähiopetuksena etäyhteyksiä hyödyntäen. Poikkeukselliset opetusjärjestelyt eivät koske esiopetuksen, vuosiluokkien 1-3 sekä erityisen tuen oppilaita.  Tarvittaessa koulujen lukuvuosisuunnitelmiin kirjatuista asioista poiketaan tilanteen vaatimalla tavalla.  Päivitettyjä ajantasaisia ohjeistuksia löytyy Opetushallituksen ja Terveyden ja hyvinvoinnin laitoksen sivuilta.  PELASTUSSUUNNITELMA  Pelastussuunnitelma on päivitetty voimassa olevan pelastuslain ja – asetuksen mukaisesti. Pelastusharjoituksia pidetään kaksi kertaa lukuvuodessa.  Koulumme oppilaat, henkilökuntaan kuuluvat aikuiset, oppilaiden perheenjäsenet tai muut heille läheiset ihmiset voivat joutua äkilliseen onnettomuuteen tai uhkaavaan tilanteeseen joko koulussa tai sen ulkopuolella tai heitä voi kohdata kuolema, sairaus tai onnettomuus. Lisäksi monet koulun ulkopuoliset kriisit saattavat näkyä myös koulumme toiminnassa. Mitä läheisemmästä tapahtumasta on kyse, sitä nopeammin koulun on reagoitava tapahtumaan.  VAKUUTUS  Tyrnävän kunta on ottanut vapaaehtoisen tapaturmavakuutuksen Pohjola Vakuutus Oy:stä. Vakuutus on voimassa opetuksen aikana, välitunneilla, osallistuttaessa koulun opetussuuunnitelman mukaiseen muuhun toimintaan sekä välittömästi näihin liittyvillä matkoilla. Koulutapaturmien hoito tapahtuu arkipäivisin Tyrnävän terveyskeskuksen kautta ja muina aikoina yhteispäivystyksessä. Koulutoimiston palvelusihteeri tekee koululaisten tapaturmailmoituksia vakuutusyhtiölle. Vahinkoon/tapaturmaan liittyvät laskut, maksukuitit tms. sekä huoltajien yhteystiedot ja tilinumero on toimitettava koululle/koulutoimistoon.  KOULULAISTEN AAMU- JA ILTAPÄIVÄTOIMINTA  Koulullamme järjestetään koululaisten iltapäivätoimintaa 1.-2.luokkien oppilaille. Ohjaajana toimii Eija Paakkonen p. 0405929889. Toimintaa järjestetään koulun työpäivinä, lukuun ottamatta lauantaityöpäiviä ja päättäjäispäiviä.  Ilmoittautuminen toimintaan on sitovaa ja siitä laskutetaan toimintasuunnitelmassa määritellyin hinnoin. Toimintasuunnitelma jaetaan toimintaan ilmoittautuneille ja se on nähtävillä kunnan nettisivuilla ja toimintapaikoissa.  KOULUMATKAT  Koulumatkat kuljetaan liikennesääntöjä noudattaen ja huomioiden muut tiellä liikkujat. Koululla on aamuvalvonta kuljetusoppilaiden saapuessa alkaen n. klo 8.00.  Koulumatkan pituus, vaarallisuus ja oppilaan ikä mahdollistavat myös oikeuden maksuttomaan kuljetukseen. Tyrnävän kunnan koulukuljetusperiaatteet löytyvät kunnan sivuilta. Koulukuljetusta odottavat oppilaat jäävät koululle odottamaan kuljetusta. Odotustunti on keskiviikkona klo 13.30 – 14.30 (3.-4. luokka). Odotustunnin aikana oppilaat voivat tehdä esim. läksyjä tai osallistua kerhotoimintaan. Odotustuntia valvoo kerhonvetäjä tai koulunkäynninohjaaja. Kuljetusoppilaat kuljetetaan suunnitelman mukaan. Kouluautoissa ei kuljeta kyläilemään kavereiden luo. Kuljetus on kodista kouluun ja takaisin. Koulukuljetuksista yhteydenotot koulutoimisto/Kaarina Lehtola p. 0444971022.  Huoltajia pyydetään harjoittelemaan lasten kanssa turvallisin koulumatka. Pyöräiltäessä on käytettävä pyöräilykypärää. Suosittelemme heijastimien käyttöä turvallisuuden lisäämiseksi. Tapaturman sattuessa oppilaat on vakuutettu koulupäivän aikana ja koulumatkoilla, koskee myös koulun ulkopuolella annettavaa opetusta esim. retket.  OPPIVELVOLLISUUS SEKÄ OPPILAAN OIKEUDET JA VELVOLLISUUDET  1.1.2014 lakimuutoksia löytyvät Wilman tiedotteista: Uudet lait.  Sisältö:  29§ Oikeus turvalliseen opiskeluympäristöön  35§ Oppilaan velvollisuudet  35a§ Kasvatuskeskustelu  36§ Kurinpito  36a§ Menettely kurinpitoasiassa ja erottamisen täytäntöönpano  36d§ Oikeus ottaa haltuun esineitä tai aineita  36e§ Oikeus tarkastaa oppilaan tavarat  36f§ Haltuunoton ja tarkastamisen yleiset periaatteet  36g§ Haltuunotettujen esineiden ja aineiden luovuttaminen ja hävittäminen  36h§ Oppilashuolto kurinpidon ja ojentamisen yhteydessä  36i§ Kurinpidollisten ja kasvatuksellisten toimien seuraaminen  47a§ Osallisuus ja oppilaskunta  Opetukseen osallistuvalla on oikeus turvalliseen opiskeluympäristöön, jossa työrauha ja opiskelun esteetön sujuminen on varmistettu.  Oppilaan tulee noudattaa koulun sääntöjä ja toimia opettajan ja muun henkilökunnan antamien ohjeiden mukaisesti. Kasvatuskeskustelu on ensisijainen tapa puuttua oppilaan epäasialliseen käyttäytymiseen. Opettajalla on oikeus poistaa häiritsevästi käyttäytyvä oppilas tunnilta tai koulun tilaisuudesta. Työrauhan turvaamiseksi uhkaavasti tai väkivaltaisesti käyttäytyvältä oppilaalta voidaan evätä oikeus osallistua opetukseen jäljellä olevan työpäivän ajaksi. Jos oppilas on tahallisesti tai huolimattomuuttaan rikkonut, sotkenut tai muulla tavalla turmellut koulun omaisuutta, hän korvaa vahingon ja /tai siivoaa jälkensä.  Kasvatuskeskustelu, esimerkkitilanteita:  - jatkuva myöhästely  -toistuva oppituntien häirintä  - toistuva ilkivalta  - toistuva epäasiallinen käytös  - lintsaaminen ja toistuva koulualueelta poistuminen  Kasvatuskeskusteluiden piiriin eivät kuulu: varastaminen (rehtori/poliisi), toistuva kiusaaminen (KiVa-koulu periaatteet), vakavat kiusaamistapaukset (rehtori/poliisi), väkivaltainen käytös (rehtori/poliisi), teräaseen ym. tuominen kouluun (rehtori), muut törkeät rikkeet :1-2h jälki-istuntoa(lunttaaminen, törkeä käytös, epärehellisyys, valehtelu)  Toimintamalli  1. Keskustelu luokanopettajan kanssa: ilmoitetaan kotiin Wilmaviestillä tai puhelimella  2. Kasvatuskeskustelu luokanopettajan ja rehtorin kanssa: kasvatuskeskustelulomake, allekirjoitukset. Tieto kotiin .  3. Kasvatuskeskustelu opettajan ja rehtorin kanssa. Käydään läpi aiempi lomake, täytetään uusi. Tilaisuudesta soitetaan huoltajalle, opettaja aloittaa, oppilas kertoo itse loput.  4. Kasvatuskeskustelu. Käydään läpi aiemmat lomakkeet. Soitetaan huoltajalle ja pyydetään huoltaja palaveriin koululle mahdollisimman pian.  5. Rehtorin puhuttelu. Rehtorin puhuttelu, ilmoitus kotiin.  6. Rehtorin kirjallinen varoitus, vanhempien kuuleminen  7. Asia sivistyslautakunnan käsiteltäväksi, määräaikainen erottaminen  POISSAOLOT OPETUKSESTA  Oppivelvollisuuslain mukaan oppilaan on osallistuttava perusopetukseen tai saatava muulla tavoin perusopetuksen oppimäärä (Perusopetuslaki 26 §). On tärkeää, että koulutyöhön osallistutaan säännöllisesti ja lapsi oppii vastuuntuntoiseksi koululaiseksi. Huoltajan on annettava selvitys kaikista oppilaan poissaoloista.  Sairaana oppilas ei saa tulla kouluun. Lapsen sairastuessa koulupäivän aikana, jolloin terveydenhoitaja ei ole koululla, opettaja arvioi lapsen tilan ja ilmoittaa huoltajalle. Huoltajan tulee sairaustapauksissa ilmoittaa luokanopettajalle lapsensa poissaolosta mahdollisimman pian puhelimella (tekstiviesti tai soitto) tai Wilman kautta.  Mikäli oppilas joutuu olemaan koulusta poissa muusta kuin terveydellisestä syystä (esim. perhejuhlat, harrastuksiin liittyvät välttämättömät menot, lomamatkat), huoltajan tulee anoa poissaololupaa koulusta etukäteen.  Luvan enintään viiden päivän poissaoloon myöntää opettaja. Yli viiden päivän poissaoloon tulee pyytää lupa koulunjohtajalta/rehtorilta. Lupaa haetaan Wilman kautta, josta löytyy siihen tarkoitettu hakemus. Milloin lupaa ei ole voitu ennakolta pyytää, on oppilaan huoltaja velvollinen mahdollisimman pian ilmoittamaan poissaolosta oppilaan  OPPILASHUOLTO  Oppilashuollon tavoitteena on oppilaan hyvinvoinnin edistäminen. Oppilashuoltoon kuuluvat mm. tuki- ja erityisopetus, terveydenhoito, hammashuolto, kouluruokailu sekä koulukuraattorin ja psykologin palvelut. Tarvittaessa yhteistyötä tehdään muiden tahojen kuten sosiaalitoimen kanssa. Oppilaan hyvinvoinnista ja kehityksestä on vastuussa ensisijaisesti koti. Vuosittain laaditaan koulukohtainen oppilashuoltosuunnitelma.  Oppilashuoltotyötä ohjaavat luottamuksellisuus, lapsen, nuoren ja heidän huoltajiensa kunnioittaminen sekä eri osapuolien tietojensaantia ja salassapitoa koskevat säännökset.  Uusi oppilas- ja opiskelijahuoltolaki  Oppilas- ja opiskelijahuolto on sekä yksilöllistä, että yhteisöllistä.    Koulun yhteisöllinen oppilashuoltoryhmä miettii, miten opiskelijoiden ja koko opiskeluyhteisön hyvinvointia voidaan parantaa. Ryhmä kokoontuu keskimäärin kerran lukukaudessa. Ryhmään kuuluvat: koulunjohtaja, luokanopettajat, erityisopettaja, koulukuraattori, kouluterveydenhoitaja, koululääkäri, psykologi ja sosiaalityöntekijä.  Yksittäisen oppilaan asioita käsiteltäessä kootaan tapauskohtaisesti tarvittava asiantuntijaryhmä. Oppilashuoltotyössä on keskeistä vanhempien kanssa tehtävä yhteistyö. Asian käsittelyyn kutsutaan aina huoltajat ja harkinnan mukaan myös oppilas. Lain mukaan koulutuksen järjestäjän on järjestettävä opiskeluhuolto moniammatillisessa yhteistyössä siten, että siitä muodostuu toimiva ja yhtenäinen kokonaisuus.  Sivistys- ja hyvinvointilautakunta hyväksyy koulukohtaisen oppilashuoltosuunnitelman vuosittain.  KOULUKURAATTORI  Tyrnävän kunnan peruskoulujen oppilailla ja vanhemmilla on mahdollisuus käyttää koulukuraattorin palveluja. Koulukuraattori on koulun oppilashuollossa keskeinen toimija. Hänen tehtävänään on tukea ja auttaa oppilaita koulunkäynnissä ja sosiaalisessa kasvussa. Koulukuraattori tekee yhteistyötä oppilaiden, heidän vanhempiensa sekä muiden heitä hoitavien aikuisten, koulun henkilökunnan sekä toisten viranomaisten kanssa.  Koulukuraattoriin voi olla yhteydessä, kun oppilaalla on ongelmia koulunkäynnissä, kaverisuhteissa, kotona tai elämässä muutoin tapahtuu suuria muutoksia. Myös vanhemmat voivat ottaa yhteyttä. Keskustelut kuraattorin kanssa ovat luottamuksellisia.  On hyvä kääntyä ajoissa opettajan tai kuraattorin puoleen, jotta voimme estää vaikeampien ongelmien syntymistä.  Temmeksen koulun koulukuraattori on Anne Kelhä p. 050-3492481. Temmeksen koululla kuraattori on tavattavissa joka torstai ja muutoin sovitusti. Voit ottaa yhteyttä myös sähköpostitse tai Wilman kautta.  KOULUTERVEYDENHUOLTO JA HAMMASHOITO  Kouluterveydenhuolto on kokonaisvaltaista ja ennen kaikkea ennaltaehkäisevää kouluikäisten lasten ja nuorten perusterveydenhuoltoa. Yhteistyö koulun, perheen, sosiaalitoimen ja muiden yhteistyötahojen kanssa edistää parhaiten oppilaiden terveyttä.  Säännöllisten terveys- ja seulontatarkastusten tarkoituksena on jokaisen oppilaan terveyden ja hyvinvoinnin kokonaisvaltainen selvittäminen.  Tyrnävän koulujen terveydenhoitajana toimii Marja-Riitta Alanko p. 044 4971070. Neuvolasta alkanut lasten terveydentilan seuranta jatkuu koulussa.  1. ja 5. luokkalaisilla on laaja tarkastus(kasvu, näkö , kuulo, RR, Hb, ryhti ym.). 2.lk kasvu, 3.lk kasvu, ryhti, näkö ja kuulo, 4.lk kasvu, 6.lk kasvu ja ryhti. Joka luokalla on terveysneuvontaa: uni, ateriarytmi, ruoka, liikunta, hygienia ym. lisäksi ikätason mukaan murrosiän asiat. Lisäksi käydään läpi kotona täytetyt kyselylomakkeet ja keskustellaan niiden pohjalta. Tarkastukset tehdään koulun tiloissa koulupäivän aikana.  Koululla särkylääkkeitä antaa vain terveydenhoitaja. Särkylääkkeitä tai muita lääkkeitä tarvitsevien lasten lääkityksestä huolehtivat vanhemmat.  Lapsen sairastuessa koulupäivän aikana, jolloin terveydenhoitaja ei ole koululla, opettaja arvioi lapsen tilan ja ilmoittaa asiasta huoltajalle, jonka kanssa keskustellaan jatkotoimenpiteistä.  Terveydenhoitajan yhteystiedot:  puh. (08) 55 871 333 (tk), 040-4385372,  Tavoitat terveydenhoitajan myös Wilman kautta.  Mikäli lapsenne on diabeetikko tai allerginen joillekin ruoka-aineille ja tarvitsee erityisruokavaliota, on oppilaan huoltajan esitettävä asiasta selvitys/lääkärintodistus kouluterveydenhoitajalle ja koululle.  HAMMASHUOLTO  Oppilaat kutsutaan ja kuljetetaan hammaslääkäriin Tyrnävän terveysaseman hammashoitolaan. Osa käynneistä hoidetaan kotoa esim. oikomishoitoja.  KOULUN KIRJASTOTOIMINTA  Tyrnävän pääkirjastosta järjestetään kirjaston palveluja koululle esim. kirjakassit ja kirjavinkkaukset.  VÄLITUNNIT  Kaikille välitunneille on järjestetty valvonta. Valvomassa on aina opettaja ja lisäksi usein koulunkäynninohjaaja. Näin ehkäisemme välituntien kiusaamis- ja riitatilanteita. Ohjaamme lasten pelejä ja leikkejä aktiivisesti, jotta sosiaaliset taidot kehittyvät.  MUUTA OPETUKSEN JÄRJESTÄMISEEN JA KOULUUN LIITTYVÄÄ  TVT-välineistö pyritään pitämään ajan tasalla uusimalla laitteistoa vuosittain tarpeen mukaan.    Koululla on kaksi tallentavaa valvontakameraa, joiden avulla halutaan estää ilkivalta ja muu epäasiallinen toiminta koulun alueella. |

|  |  |  |
| --- | --- | --- |
| **TOIMINNAN SUUNNITTELU** | **SEURANTA** | **ARVIOINTI** |
| **Lukuvuoden teemat, toiminnan painopisteet**  **Hyvinvoiva kouluyhteisö:**  **Turvallinen oppimisympäristö**  **Tunne- ja vuorovaikutustaidot, hyvät tavat** | jatkuva | keskustelut |
|
| **Monialaiset oppimiskokonaisuudet**  **Opetuksen eheyttäminen on tärkeä osa perusopetuksen yhtenäisyyttä tukevaa toimintakulttuuria. Eheyttämisen tavoitteena on tehdä mahdolliseksi opiskeltavien asioiden välisten suhteiden ja keskinäisten riippuvuuksien ymmärtäminen. Se auttaa oppilaita yhdistämään eri tiedonalojen tietoja ja taitoja sekä jäsentämään niitä mielekkäiksi kokonaisuuksiksi vuorovaikutuksessa toisten kanssa. Eheyttämistä voidaan toteuttaa mm. suunnittelemalla monialaisia, pitempikestoisia oppimiskokonaisuuksia, joiden toteuttamiseen osallistuu useampia oppiaineita ja eri-ikäisiä oppilaita. Jotta voidaan turvata kaikkien oppilaiden mahdollisuus kokonaisuuksien tarkasteluun ja oppilaita kiinnostavaan tutkivaan työskentelyyn, koulu huolehtii siitä, että oppilaiden opintoihin sisältyy vähintään yksi monialainen opintokokonaisuus lukuvuodessa.**  **Lukuvuoden 2022-2023 aiheena on "Kierrätys ja ekologisuus".**  **Toteuttamisessa voidaan hyödyntää lähiseudun ja paikallista osaamista, lisäksi asiantuntijavierailuja. Kaikki vuosiluokat osallistuvat aiheen opiskeluun ja toteuttamiseen ikätasonsa mukaisesti.** | MOKin jälkeen |  |
|
| **Kehittämiskohteet**  **Kaveritaidot, itseluottamuksen vahvistaminen ja rohkaisu epämukavuusalueelle siirtymiseen.**  **Tvt-taitojen kehittäminen strategian mukaan.**  **Yhteistyö päiväkodin kanssa.**  **Kansainvälisyys(Erasmus)** | Jatkuva |  |
|
| **Toimintakulttuuri**  **Temmeksen koulussa toimitaan yhteistyössä kodin, kyläyhteisön ja muiden yhteistyötahojen kanssa, tavoitteena aktiivinen, osallistuva ja reipas oppilas.** | Toimintakulttuurin aktiivinen kehittäminen ja seuranta arjessa. | Arvioidaan vuosittain syys- ja kevätlukukauden lopussa. |
|
| **Työtavat**  **Opettaja valitsee työtavat ryhmäkoon ja oppilasaineksen huomioiden vuorovaikutuksessa oppilaiden kanssa ja ohjaa oppilaita erityisesti uusien työtapojen käytössä itseohjautuvuutta vahvistaen.** | Jatkuva |  |
|
| **Oppimisympäristö**  **Temmeksen koulussa pyritään hyödyntämään koulun tilojen lisäksi erilaisia oppimisympäristöjä(luonto, yritykset, museot, kirjasto- ja kulttuuritoimi, maatalousympäristö, liikuntapaikat). Uusia tieto- ja viestintäteknologisia ratkaisuja otetaan käyttöön oppimisen edistämiseksi ja tukemiseksi. Oppilaita ohjataan vastuulliseen ja turvalliseen toimintaan kaikissa oppimisympäristöissä. Hyvä työrauha sekä ystävällinen ja kiireetön ilmapiiri tukevat oppimista.** | Jatkuva |  |
|
| **Hankkeet**  **Covid-hanke** | Jatkuva |  |
|
| **Toiminnan arviointi**  Opetuksen järjestäjä arvioi järjestämäänsä opetusta esim. erilaisilla kyselyillä. | Jatkuva |  |
|

|  |  |  |
| --- | --- | --- |
| **KODIN JA KOULUN YHTEISTYÖ**  Huoltajilla on ensisijainen kasvatusvastuu lapsesta ja nuoresta. Kodin ja koulun monipuolinen yhteistyö vaikuttaa myönteisesti oppilaiden koulunkäyntiin. Koulun on tuettava käytettävissä olevin keinoin huoltajia niin, että he voivat osaltaan vastata lasten tavoitteellisesta kasvatuksesta ja oppimisesta myös koulutyössä.  Kodin ja koulun välisen yhteistyön lähtökohtana tulee olla eri osapuolien tasa-arvoisuus. Huoltajilla tulee olla mahdollisuus tutustua koulun kulttuuriin sekä olla osaltaan mukana vaikuttamassa ja tulla kuulluksi koulun kasvatustavoitteita koskevissa keskusteluissa.  Lukuvuoden aikana järjestetään vanhempainiltoja. Vanhempainilloista tiedotetaan erikseen. Lisäksi koululla järjestetään juhlia ja erilaisia tapahtumia.  Temmeksen koulun vanhemmat toimivat aktiivisesti. Vanhemmat järjestävät esim. erilaisia tapahtumia yhteistyössä koulun kanssa. Saaduilla varoilla rahoitetaan esim. koulun retkiä. Toimintaan ovat tervetulleita kaikki vanhemmat.Toiminnassa on mukana myös opettajien edustaja.  Vanhempien tapaamiset:  Opettajat sopivat tapaamisista vanhempien kanssa.  Tyrnävän kouluissa on käytössä Lapset puheeksi –menetelmä 1. luokan oppilailla.  WILMA JA KOULUN KOTISIVUT  Wilma on kodin ja koulun välinen sähköinen yhteydenpidon ohjelma. Tärkeimpiä ominaisuuksia ovat poissaolojen seuranta, tiedotteet ja viestit kodin ja koulun välillä. Syksyllä huoltajat saavat avainkoodit, joilla huoltajatunnukset tehdään; myös yhdistäminen jo olemassa olevaan huoltajatunnukseen onnistuu. Koulun kotisivut löytyvät Tyrnävän kunnan kotisivuillta: koulut – Temmeksen koulu. | Jatkuva |  |
|
| **OPPILASKUNTATOIMINTA**  Temmeksen koulun oppilaskuntaan kuuluvat kaikki oppilaat. Oppilaskunnan toimintaa johtaa oppilaskunnan hallitus, johon oppilaat ovat itse keskuudestaan valinneet edustajan joka luokalta. Lisäksi hallituksessa on ja toimintaa ohjaa yksi opettajaedustaja. Ohjaava opettaja on Kaisa Pahkasalo. | Jatkuva |  |
| **KOULUN KERHOTOIMINTA**  Koulullamme järjestetään kerhotoimintaa. Toiminta on oppilaille maksutonta. Kerhoista tiedotetaan huoltajia ennen kerhojen käynnistymistä. Kerhojen jälkeen ei ole koulukuljetusta.  Koulun kerhoista ja aikatauluista ilmoitetaan erikseen Wilman kautta.  Koululle on suunniteltu seuraavia kerhoja:  - Musiikki- tai kuvataidekerho 1.-3.lk torstaina klo 11.30-12.30, opettajana Kaisa Pahkasalo.  - Liikuntakerho 1.-2. lk tiistaina klo 12.30 – 13.30, ohjaajana Minna Koukkari  - Liikuntakerho 3.-6. lk torstaina klo 13.30 – 14.30, opettajana Eero Rautakoski  - Käsityökerho 3.-4. lk keskiviikkona klo 13.30-14.30, opettajana Eero Rautakoski  Lisäksi oppilaille tarjotaan maksuttomia Harrastamisen Suomi-mallin kerhoja. | Jatkuva |  |
| **Vanhempainyhdistys**  Tyrnävän kunnassa toimii Kotikoulufoorumi, johon kutsutaan kaikkien koulujen huoltajat. |  |  |

|  |
| --- |
| **MUUT KOULUN TAPAHTUMAT (urheilutapahtumat, juhlat, retket tms)** |
| **liitteenä tarvittaessa koulun tapahtumakalenteri** |
| **Luokkaretket**  Koulun järjestämät retket. |
| **Koulun ulkopuolella tapahtuva opetus**    • Koulun ulkopuolelle tehtävä opetus, retket, vierailut ja esiintyjät  • Oman koulun ja lähikoulujen väliset urheilukilpailut, pelit ja ottelut  o koulujenväliset yu-kisat  o kaukalopalloturnaus  o koulujenväliset hiihtokisat  o maastojuoksukilpailut  • Uimakoulut Kempeleen Zimmarissa, Oulun kaupungin uimahalleissa tai Muhoksen uimahallissa  • Yhteistoiminnalliset kodin, kyläyhteisön ja koulun tapahtumat  KOULUN TAPAHTUMAT JA JUHLAT:  Vanhempainillat: luokkien vanhempainillat syys- lokakuun aikana( tiedotetaan erikseen)  Koulun omat yleisurheilukisat  Oppilaskunnan järjestämät tapahtumat  Joulujuhla  Lumenveistoviikko (sään salliessa)  Koulun omat hiihtokilpailut  Kulttuuritapahtumat esim. konsertit  Seurakunnan tapahtumat  Kevättapahtuma  Teemapäivät |

|  |
| --- |
| **OPPILASHUOLTO** |
| **liitteenä koulun oppilashuoltosuunnitelma** |

|  |
| --- |
| **SÄÄNNÖT** |
| **liitteenä koulun säännöt** |